CELEX: 32020D1066
Language: sk
Date: 2020-07-20 00:00:00
Title: Rozhodnutie Rady (SZBP) 2020/1066 z 20. júla 2020, ktorým sa mení rozhodnutie (SZBP) 2017/2370 na podporu Haagskeho kódexu správania a nešírenia balistických rakiet v rámci vykonávania stratégie EÚ proti šíreniu zbraní hromadného ničenia

21.7.2020   
               
               
                  SK
               
               
                  Úradný vestník Európskej únie
               
               
                  LI 234/1
               
            
         ROZHODNUTIE RADY (SZBP) 2020/1066
         z 20. júla 2020,
         ktorým sa mení rozhodnutie (SZBP) 2017/2370 na podporu Haagskeho kódexu správania a nešírenia balistických rakiet v rámci vykonávania stratégie EÚ proti šíreniu zbraní hromadného ničenia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. decembra 2017 prijala rozhodnutie (SZBP) 2017/2370 (1).
                  
               
                     (2)
                  
                  
                     Dohoda o grante s Nadáciou pre strategický výskum (Fondation pour la recherche stratégique, FRS) bola podpísaná 21. decembra 2017 a jej platnosť sa skončí 20. decembra 2020.
                  
               
                     (3)
                  
                  
                     FRS 26. mája 2020 požiadala o predĺženie obdobia vykonávania pre rozhodnutie (SZBP) 2017/2370 do 20. decembra 2021. Požadované predĺženie je spôsobené pandémiou COVID-19, a najmä odkladom viacerých činností uvedených v článku 1 uvedeného rozhodnutia a váhavým postojom vnútroštátnych správnych orgánov v cieľových krajinách k diskusii o organizácii takýchto činností vzhľadom na situáciu neistoty spôsobenú touto pandémiou.
                  
               
                     (4)
                  
                  
                     Vykonávanie činností uvedených v článku 1 rozhodnutia (SZBP) 2017/2370 nemá žiaden vplyv na finančné zdroje do 20. decembra 2021.
                  
               
                     (5)
                  
                  
                     Rozhodnutie (SZBP) 2017/2370 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2017/2370 sa odsek 2 nahrádza takto:
            
               
                  „2.   Účinnosť tohto rozhodnutia skončí 20. decembra 2021.“.
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 20. júla 2020
            
               
                  Za Radu
               
               
                  predsedníčka
               
               J. KLOECKNER
            
         
         
            (1)  Rozhodnutie Rady (SZBP) 2017/2370 z 18. decembra 2017 na podporu Haagskeho kódexu správania a nešírenia balistických rakiet v rámci vykonávania stratégie EÚ proti šíreniu zbraní hromadného ničenia (Ú. v. EÚ L 337, 19.12.2017, s. 28).